ΔΕΛΤΙΟ ΤΥΠΟΥ

 Στο πλαίσιο ενίσχυσης παροχών και κάλυψης των υγειονομικών αναγκών κατά την τουριστική περίοδο, η 3η ΥΠΕ στελέχωσε σε καθημερινή βάση το Περιφερειακό Ιατρείο της Βεργίνας με ειδικό ιατρό.

 Παράλληλα το Γενικό Νοσοκομείο Ημαθίας-Μον. Βέροιας, διαθέτει ασθενοφόρο και πλήρωμα, συνεπικουρώντας το έργο του ΕΚΑΒ.

Το ασθενοφόρο θα βρίσκεται στον αρχαιολογικό χώρο των Βασιλικών Τάφων της Βεργίνας τις ημέρες αιχμής, Σάββατο και Κυριακή, καθ’ όλη τη διάρκεια της τουριστικής περιόδου συμβάλλοντας στην άμεση αντιμετώπιση των αναγκών που ενδεχομένως προκύψουν για κατοίκους και επισκέπτες της περιοχής μας.

 Ταυτόχρονα το Νοσοκομείο συνδράμει καίρια το Περιφερειακό Ιατρείο Βεργίνας με τη διάθεση απαραίτητου ιατροτεχνολογικού εξοπλισμού, όπως καρδιογράφου και απινιδωτή.

 Το Γ.Ν Ημαθίας και το προσωπικό του, είναι σταθερά προσηλωμένο στην προστασία της Δημόσιας Υγείας και της υγειονομικής κάλυψης και ασφάλειας πολιτών κάτι που αποτελεί την ύψιστη προτεραιότητα του.

 Ο Διοικητής του Γ.Ν Ημαθίας

 Ηλίας Γ. Πλιόγκας